شەفەق نيوز/ مەسرور بارزانی سەرۆک حکومەت هەرێم کوردستان،ئمڕوو چوارشەممە، باس لە داخ کەم هاتن خەڵک هەرێم کوردستان ئەرا وەرگردن واکسین دژوە ڤایرۆس کۆڕۆنا کرد، هەرچەن شۊنەیل وەرگردنی فرەش.
وتارەکەی مەسرور بارزانی لە رسوومەیل ئاهەنگ رێزلێنان بڕێ لە خوەنەوارە سەرکەفتکەیک یەکەمین لە قۆناغ ١٢ی ئامادەیی هات.
سەرۆک وەزیرەیل هەرێم کوردستان وتیش: پەتاگە دەسکردە بەرزەوبۊن خ و دیرێد زیاتر بوود،  وپەیوەندی وە وەزیر تەندروسی کردم، و باس لە دابینی تاقەبەشەیل گەورەیگ لە واکسین دژوە ڤایرۆس کۆڕۆنا کردیمن،  وەلی وەداخەو ک مەردمەگە ئامادەی وەگەردی نەیرن.
هەمیش ئەرا خەڵک هەرێم کوردستان وت: واکسینەگە مقەیەتی خوەدا و کەسوکارەیلدان کەێد، لەلایدان لاڵکم ک دەمامک پزشکی وەکار بارین، و وەرەو وەرگردن واکسینەگە بان.
بارزانی وتیش: ئیمە رەنج دەیمن تا واکسین ئەرا خوەنەوار و مامووستایەیل لە مەکتەوەیلە دابین بکەیمن، و بایەتە خوەنەوارەیل ١٨ ساڵان ئەوبان واکسین بگرن.
